Diari Oficial de la Generalitat Valenciana


Sumari del DOGV 7648, del 02-11-2015 (2015/8789)

DECRET 197/2015, de 29 d'octubre, del Consell, pel qual s'autoritza la implantació d'ensenyaments universitaris oficials de màster a la Universitat Miguel Hernández d'Elx.
---------------------------------------------------------------------------------------------------------------------------------------------------------------------------

### Dades del document

Número de DOGV
:   7648

Data del DOGV
:   02-11-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/8789


Data del document
:   29-10-2015

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Descriptors 

:   * Conselleria d'Educació, Investigació, Cultura i Esport
    * centre d'ensenyament

DECRET 197/2015, de 29 d'octubre, del Consell, pel qual s'autoritza la implantació d'ensenyaments universitaris oficials de màster a la Universitat Miguel Hernández d'Elx. [2015/8789]  
La Universitat Miguel Hernández d'Elx ha sol·licitat autorització per a impartir els ensenyaments universitaris oficials de màster que s'indiquen l'annex d'aquest decret.  
La Llei Orgànica 6/2001, de 21 de desembre, d'Universitats, en l'article 37 estructura els ensenyaments universitaris oficials en tres cicles (grau, màster i doctorat), i en l'article 35 disposa que, per a impartir aquests ensenyaments oficials i expedir els corresponents títols, amb validesa a tot el territori nacional, les universitats han de posseir l'autorització pertinent de la comunitat autònoma, segons el que disposa la seua legislació, i obtindre la verificació del Consell d'Universitats que el pla d'estudis s'ajusta a les directrius i condicions establides pel Govern. En idèntic sentit es pronuncia l'article 24.1 del Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.  
  
El Consell Valencià d'Universitats i de Formació Superior va ser informat de la proposta d'implantació dels ensenyaments en sessió de 26 de març de 2015.  
Mitjançant una resolució del Consell d'Universitats s'han verificat els plans d'estudis dels ensenyaments sol·licitats.  
L'Agència Valenciana d'Avaluació i Prospectiva (AVAP) ha emés el preceptiu informe.  
Per tot això, vistos els articles 8.2 i 35.2 de la Llei Orgànica 6/2001, de 21 de desembre, d'Universitats; l'article 3.3 del Reial Decret 1393/2007, de 29 d'octubre, per qual s'estableix l'ordenació dels ensenyaments universitaris oficials, i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació, Investigació, Cultura i Esport i amb la deliberació prèvia del Consell, en la reunió del dia 29 d'octubre de 2015,  
  
  
DECRETE  
  
Article 1. Autorització d'ensenyaments  
S'autoritza la Universitat Miguel Hernández d'Elx per a implantar, en el curs 2015-2016, els ensenyaments universitaris oficials de màster que s'especifiquen en l'annex d'aquest decret.  
  
Article 2. Inscripció en el registre i efectes  
D'aquesta autorització s'informarà el Ministeri d'Educació, Cultura i Esport a l'efecte que eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.  
  
  
Article 3. Seguiment  
Durant el curs acadèmic 2016-2017, l'Agència Valenciana d'Avaluació i Prospectiva (AVAP) durà a terme el seguiment del compliment dels plans d'estudis verificats pel Consell d'Universitats, llevat que la data de la verificació inicial del títol implique que en aquest curs haja de renovar-se'n l'acreditació.  
  
Article 4. Renovació de l'acreditació dels títols  
Abans del transcurs de quatre anys a comptar des de la data de la verificació inicial o des de l'última acreditació, els títols universitaris oficials de màster hauran d'haver renovat la seua acreditació en els termes que estableixen els articles 24.2 i 27 bis del Reial Decret 1393/2007, de 29 d'octubre, pel qual s'estableix l'ordenació dels ensenyaments universitaris oficials.  
Article 5. Expedició dels títols  
Els títols universitaris els expedirà, en nom del rei, el rector o la rectora de la universitat, d'acord amb el que estableix la normativa vigent.  
  
  
  
DISPOSICIONS ADDICIONALS  
  
Primera. Limitació de la despesa  
La implantació i el desplegament d'aquest decret no podrà tindre cap incidència en la dotació de tots i cada un dels capítols de despesa assignada a la Conselleria d'Educació, Investigació, Cultura i Esport, i, en tot cas, haurà de ser atesa amb els mitjans personals i materials de la Universitat Miguel Hernández d'Elx.  
  
Segona. Facultats d'aplicació i execució  
Es faculta el conseller d'Educació, Investigació, Cultura i Esport per a l'aplicació i execució d'aquest decret.  
  
  
DISPOSICIÓ FINAL  
  
Única. Eficàcia  
El present decret tindrà efectes a partir de l'endemà de publicar-se en el Diari Oficial de la Comunitat Valenciana.  
  
València, 29 d'octubre de 2015  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ  
  
  
  
  
ANNEX  
Màsters de la Universitat Miguel Hernández d'Elx  
Curs 2015-2016  
  
1. Màster Universitari en Gestió Sanitària, amb 26 places de nou ingrés.  
2. Màster Universitari en Neuropsicofarmacologia Translacional.  
3. Màster Universitari en Teràpia Ocupacional en Neurologia.  
Interuniversitari:  
4. Màster Universitari en Nanociència i Nanotecnologia Molecular, per la Universitat de València-Estudi General, la Universitat Autònoma de Madrid, la Universitat d'Alacant, la Universitat de Valladolid, la Universitat de La Laguna, la Universitat de Castella-la Manxa i la Universitat Miguel Hernández d'Elx.